#### BILAG 1 - TIDSPLAN

Offentligt indkøb

af

en SaaS løsning til digitale eksamener på Aarhus universitet

Aarhus Universitet

Nordre Ringgade 1

DK-8000 Aarhus C

Indholdsfortegnelse

[1. Indledning 3](#_Toc85613465)

[2. Krav til detaljeret tidsplan 3](#_Toc85613466)

[3. Implementeringsprojektet 4](#_Toc85613467)

[4. Den overordnede tidsplan 4](#_Toc85613468)

[5. Leverandørens forslag til detaljeret tidsplaner for de enkelte faser 4](#_Toc85613469)

[6. Afklaringsfasen 5](#_Toc85613470)

[7. Ændringer til tidsplanen 5](#_Toc85613471)

# Indledning

*I det følgende er supplerende vejledning til Tilbudsgivers udfyldelse af bilaget angivet med [kursiv].*

Kontraktbilag 1 indeholder:

* Kundens overordnede tidsplan indeholdende de væsentlige milepæle, som anvendes i forbindelse med Kontraktens afsnit 15 omhandlende betalingsbetingelser.
* Kundens krav til detaljeret tidsplan på baggrund af, hvilke Leverandøren skal udarbejde detaljeret tidsplan.

# Krav til detaljeret tidsplan

*Tilbudsgiver skal som en del af sit tilbud, udfærdige en detaljeret tidsplan baseret på den af Ordregiver udfærdige overordnede tidsplan.*

*Besvarelsen af dette Kontraktbilag 1 indgår i Ordregivers evaluering af underkriteriet ”kvalitet” som beskrevet yderligere i Udbudsbetingelsernes afsnit 4.13.*

*Tilbudsgiver opfordres derfor til i sin besvarelse, at*

* *Udarbejde en beskrivelse af aktiviteter nødvendige for gennemførelse af afklaringsfasen.*
* *Udarbejde en foreløbig tidsplan for Test, herunder især opsætning og klargøring af integrationer mv. nødvendige for den endelige ibrugtagning af Leverancen, herunder en beskrivelse af den valgte metode og inddragelse af Kunden.*
* *Udarbejde en foreløbig tidsplan for* a*fslutning af implementering og påbegyndelse på drift af Leverancen.*

*I forbindelse med Ordregivers evaluering af underkriteriet ”Kvalitet”, vil ordregiver lægge vægt på at tidsplanen er robust, fyldestgørende og detaljeret beskrevet, så Leverandøren dokumenterer, at der er overblik over processen og ansvarsfordelingen frem til og med driftsprøven samt Tilbudsgivers metode, anvendelse af og forslag begrundet i erfaring fra tidligere implementeringsprojekter*

*Således indeholder den gode detaljerede tidsplan de ovenfor opstillede faser med beskrivelser af metode, anvendte ressourcer, mv. som understøtter Ordregivers forventning et implementeringsprojekt, der dels kommer til at forløbe i en afgrænset tidsperiode, men også er baseret på en skarp deadline begrundet i, at den tilbudte løsning skal afløse et forretningskritisk system, der er i drift indtil Overtagelsesdagen.*

# Implementeringsprojektet

Implementeringsprojektet indeholder såvel system set-up, test, evt. data migrering og -konvertering samt overordnet opsætning af løsningen, herunder integrationer mv. ligesom implementeringsprojektet også indeholder den undervisning, som Leverandøren vurderer nødvendig i forhold til Kundens ibrugtagning af Leverancen.

Implementeringsprojektet forudsættes således at indebære leverancer fra såvel Kunden som Leverandøren.

På baggrund af oplysningerne nedenfor forventer Kunden, at Leverandøren beskriver samarbejdsorganisationen i Kontraktbilag 9 og opstiller en detaljeret tidsplan for selve implementeringsprojektet i afsnit 5 nedenfor.

# Den overordnede tidsplan

|  |  |  |  |
| --- | --- | --- | --- |
| **Milepæle og nøgleaktiviteter** | **Kundens krav** | **Initativtager (K= Kunden L= Leverandør)** | **Dato** |
| Indgåelse af kontrakt |  | K | Uge 26/2022 |
|  |  |  |  |
| Afklaringsfase | Afklaringsfasen ønskes startet umiddelbart efter indgåelse af kontrakt. | L | Uge 32/2022 |
| Etableringsdag 1 (bodsmilepæl) | Leverandørens løsning jf. tilbudte mindstekrav (MK) og Krav (K) leveres senest på denne milepæl. | L | Uge 33/2022 |
| Integrationer | Integrationer udvikles internt/eksternt og afklaring af evt. datamigrering/- konvertering jf. afklaringsfase. | K/L | Uge 33-/2022 |
| Etableringsdag 2 – Konkurrenceparametre (bodsmilepæl) | Leverandørens løsning jf. tilbudte konkurrenceparametre (KP) leveres senest på denne milepæl. | L | Uge 1/2023 |
| Test *(Godkendelse af samtlige integrationer er en forudsætning for videre progression)* |  | L | Uge 6- |
| Overtagelsesdag - Godkendt overtagelsesprøve (bodsmilepæl) |  | K | Uge 17/2023 |
| AU kører parallelt med nyt DEL og gl. Digital eksamensløsninger |  | K | Juni, juli og August 2023 |
| DEL løsningen tages i brug af hele AU |  | K | Uge 35/2023 |
| Gennemførelse af driftsprøve |  | K | Uge 36-39 |
| Godkendt driftsprøve (bodsmilepæl) |  | K | Uge 40 |

# Leverandørens forslag til detaljeret tidsplaner for de enkelte faser

# Afklaringsfasen

De foreløbige tidsplaner for detaljeret specifikation, forberedelse og implementering af Leverancen og forberedelse/udarbejdelse af driftsmiljøet udarbejdet af Leverandøren i tilbuddet skal gennemgås og fastlægges i detaljer i samarbejde med Kunden som en del af afklaringsfasen, jf. Kontraktens afsnit 5.1.

# Ændringer til tidsplanen

Der kan komme ændring af tidsplanen, da DEL løsningen først kan implementeres efter at Azure integrationsplatform er implementeret på AU.